Diari Oficial de la Generalitat Valenciana


Sumari del DOGV 4841, del 14-09-2004 (2004/8964)

RESOLUCIÓ de 23 de juliol de 2004, de la Direcció General d'Energia, per la qual s'atorga l'autorització administrativa a Fuerzas Eléctricas de Valencia, SA (FEVASA), per a la construcció de les instal·lacions de distribució d'energia elèctrica d'una nova subestació transformadora de 220/20 kV a Sagunt (València), s'aprova el seu projecte d'execució i es declara en concret la seua utilitat pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4841

Data del DOGV
:   14-09-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/8964


Data del document
:   23-07-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Sagunt
    * subministrament d'energia elèctrica
    * empresa privada

RESOLUCIÓ de 23 de juliol de 2004, de la Direcció General d'Energia, per la qual s'atorga l'autorització administrativa a Fuerzas Eléctricas de Valencia, SA (FEVASA), per a la construcció de les instal·lacions de distribució d'energia elèctrica d'una nova subestació transformadora de 220/20 kV a Sagunt (València), s'aprova el seu projecte d'execució i es declara en concret la seua utilitat pública. [2004/M8964]
  
Vist l'expedient amb referència ATASCT/2003/214, incoat pel Servici Territorial d'Indústria i Energia de València a instància de Fuerzas Eléctricas de Valencia, SA (FEVASA), amb domicili social a l'avinguda de Navarro Reverter, número 2, de València, relatiu a la sol·licitud d'autorització administrativa, aprovació de projecte i declaració d'utilitat pública en concret per a la construcció d'una nova subestació transformadora de 220/20 kV en el terme municipal de Sagunt, província de València.
  
Vist que en el període d'informació pública al qual va ser sotmesa la sol·licitud per mitjà d'anuncis en el Butlletí Oficial de la Província de València de 24 de juliol de 2003, el Boletín Oficial del Estado de 27 de gener de 2004, el periòdic El Mundo, de 18 de juliol de 2003, i l'exposició en el tauler d'edictes de l'Ajuntament de Sagunt, d'acord amb el que establix la legislació vigent aplicable, es van presentar, en síntesi, les al·legacions següents:
  
L'Ajuntament de Sagunt va informar desfavorablement la sol·licitud perquè les instal·lacions elèctriques projectades no estaven previstes en el pla urbanístic municipal. No obstant això, en el seu escrit de manifestacions indicava que estava tramitant-se un expedient administratiu a fi de modificar puntualment el planejament per a permetre la implantació d'estes. A més, en escrit a banda, es feia constar que l'àmbit delimitat per la relació de propietaris i finques afectades comunicada amb fins d'expropiació era major que el definit en la variació puntual del Pla General d'Ordenació Urbana.
  
Iberdrola Distribución Eléctrica, SAU (Iberdrola) sol·licitava que no s'atorgara l'autorització administrativa ja que:
  
FEVASA no està inscrita en el Registre Administratiu de Distribuïdors, Comercializadors i Consumidors Qualificats del Ministeri d'Economia, per la qual cosa no queda acreditada la seua capacitat legal, tècnica i economicofinancera per a la realització del projecte, cosa que no garantix la viabilitat d'este i en contra dels requisits exigibles als sol·licitants d'este tipus d'instal·lacions segons establix el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica.
  
La sol·licitud inclou determinats elements de la xarxa de transport d'energia elèctrica la competència d'autorització de la qual correspon a l'administració general de l'estat i no a la Generalitat Valenciana.
  
La qualificació urbanística del sòl on es pretén ubicar la subestació no permet la implantació de l'activitat sol·licitada, sense que puga prejutjar-se el resultat de la sol·licitud que per a això ha de realitzar el peticionari davant de l'ajuntament corresponent. A més, assenyala que ja que la subestació transformadora té per objecte proveir el mercat que la Cooperativa de Crevillent té en la zona, principalment dins del terme de Canet d'En Berenguer, hauria de ser en este municipi, i no a Sagunt, on es plantejara la construcció d'esta nova instal·lació elèctrica. Este emplaçament, segons l'al·legant, suposa, d'altra banda, una duplicitat d'instal·lacions, ja que limitarà amb una subestació elèctrica de la seua propietat actualment en servici, la qual cosa derivarà en un sobrecost econòmic innecessari per al sistema elèctric, el qual es podria evitar si el subministrament de la demanda s'efectuara des de la seua subestació.
  
El punt de connexió a la xarxa de transport de 220 kV no és l'adequat des d'una perspectiva d'explotació i qualitat de servici ja que s'hi afegix una nova partició pràcticament en la mateixa posició actual.
  
En la memòria del projecte presentat s'observen deficiències de disseny, en el dimensionat i de falta d'informació.
  
No figura en l'expedient el preceptiu estudi d'impacte ambiental, la qual cosa li causa indefensió, en no poder rebatre'l.
  
Vist que en contestació a la petició de condicionat, de conformitat amb allò que s'ha establit en l'article 131 del Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica:
  
Red Eléctrica de España, SA (REE), en qualitat d'operador del sistema i gestor de la xarxa de transport d'energia elèctrica, va comunicar que, en relació amb la sol·licitud d'accés a la dita xarxa per mitjà d'una nova subestació de 220 kV, per mitjà d'entrada/eixida en la línia la Plana-l'Eliana 220 kV que li havia formulat FEVASA, s'havia emés un informe d'inviabilitat de la dita connexió, i s'establia la subestació de Sagunt 220 kV com a punt de connexió més adequat per a dur a terme el subministrament sol·licitat. Així mateix, relatava una sèrie de consideracions alienes al concepte de condicionat tècnic del projecte d'execució relacionades amb la competència administrativa per a autoritzar o denegar les instal·lacions de la xarxa de transport i la titularitat d'estes.
  
Vist que traslladades les al·legacions i els condicionats al peticionari, este va contestar, en síntesi, el següent:
  
En resposta a l'al·legació presentada per l'Ajuntament de Sagunt, FEVASA va presentar la documentació relativa a la modificació de la relació de béns i drets afectats per la declaració d'utilitat pública en concret. D'esta es va realitzar nova informació pública en els termes establits reglamentàriament sense que s'hagen presentat al·legacions.
  
Que renunciava a la part de la sol·licitud referida a les instal·lacions de transport incloses en el projecte, i es limita aquella només a les instal·lacions que constituïxen part de les xarxes de distribució. A l'efecte va presentar un nou projecte en què també s'ajustava al punt de connexió assenyalat per REE en el seu informe de viabilitat d'accés a la xarxa.
  
Que foren desestimades les al·legacions presentades per Iberdrola per infundades.
  
Vist que, remeses les separates del nou projecte presentat per FEVASA a REE, esta va contestar que este s'ajustava a la solució indicada en l'informe de viabilitat d'accés a la xarxa de transport. Així mateix, Infraestructuras de Alta Tensión, SA (INALTA), com a titular del punt de connexió, va informar de la seua no oposició al projecte de la instal·lació mentre es complisquen les condicions fixades per REE, per la Direcció General de Política Energètica i Mines del Ministeri d'Economia, i s'efectue d'acord amb els plans del projecte presentat.
  
Vist que, per mitjà de l'Acord del Ple de l'Ajuntament de Sagunt, de data 29 d'abril de 2004, es va aprovar la modificació puntual del seu Pla General d'Ordenació Urbana, a instància de FEVASA, amb ampliació del sistema general d'equipament existent, a fi de fer compatible la ubicació de la subestació objecte de la present resolució.
  
Vist que, per mitjà de la Resolució, de data 3 de juny de 2003, el director del Servici Territorial d'Indústria i Energia de la Conselleria d'Indústria, Comerç i Energia va autoritzar el canvi de titularitat a favor de FEVASA de les instal·lacions elèctriques de distribució en els sectors B i D de Canet d'En Berenguer que tenia autoritzades la Sociedad Cooperativa Limitada de Consumo de Electricidad San Francisco de Asís (actualment Sociedad Cooperativa Valenciana Limitada Benéfica de Consumo de Electricidad San Francisco d'Asis de Crevillent).
  
Vist que, amb data 3 de març de 2004, el director general de Gestió del Medi Natural de la Conselleria de Territori i Habitatge va dictar la declaració d'impacte ambiental (DIA), que considera acceptable, només als efectes ambientals, el projecte de subestació elèctrica 220/20 kV, 2x25 MVA a Sagunt (València), promogut per Fuerzas Eléctricas de Valencia, SA, sempre que este es desenvolupe d'acord amb les previsions de l'estudi d'impacte ambiental presentat i amb els condicionants arreplegats en l'apartat segon de la part on es formula la mencionada DIA.
  
Vist que, amb data 5 de març de 2004, la Direcció General de Política Energètica i Mines del Ministeri d'Economia va procedir a anotar el canvi de titularitat en la Secció Primera (Distribució) del Registre Administratiu de Distribuïdors, Comercializadors i Consumidors Qualificats de l'activitat de distribució exercida per la Sociedad Cooperativa Valenciana Limitada Benéfica de Consumo de Electricidad San Francisco d'Asís de Crevillent en els sectors B i D de Canet d'En Berenguer (València) a favor de Fuerzas Eléctricas de Valencia, SA (FEVASA), i es fa constar que el dit assentament per a l'exercici de l'activitat de distribució d'energia elèctrica se circumscriu a l'àmbit territorial de la Comunitat Valenciana, condicionat tot això a la presentació del certificat emés per la Compañía Operadora del Mercado Español de Electricidad, SA, com a agent de mercat, d'acord amb el que disposa l'article 4 del Reial Decret 2.019/1997, de 26 de desembre.
  
Vist que, amb data 28 de maig de 2004, FEVASA ha sigut inscrita definitivament en la secció primera del Registre Administratiu de Distribuïdors, Comercializadors i Consumidors Qualificats del Ministeri i complix el condicionat imposat per la Resolució de 5 de març de 2004, de la Direcció General de Política Energètica i Mines del Ministeri d'Economia.
  
Vist que, amb data 28 de maig de 2004, el cap de la Unitat Territorial d'Energia de València va informar favorablement la sol·licitud formulada per FEVASA per a la construcció de les instal·lacions de distribució incloses en el projecte de la subestació.
  
Vist que en el document de planificació dels sectors de gas i electricitat, aprovat per Acord del Consell de Ministres, de data 13 de setembre de 2002, per a la Comunitat Valenciana estan previstes en la subestació de Sagunt posicions per a l'alimentació de Sagunt-Canet amb tensió del parc a 220 kV, i es preveu la posada en servici el 2005.
  
Vist que la sol·licitud presentada s'efectua per a complir la Resolució de 13 de desembre de 2000, del conseller d'Indústria i Comerç de la Generalitat Valenciana, en què s'imposa la connexió a la xarxa de transport de les instal·lacions de distribució d'energia elèctrica autoritzades a la Sociedad Cooperativa Limitada de Consumo de Electricidad San Francisco d'Asís en els sectors B i D de Canet d'En Berenguer (València), així com per a atendre l'augment de la demanda en la zona.
  
Vist que el peticionari ha acreditat el compliment dels requisits relacionats en l'article 40 de la Llei 54/1997, de 27 novembre, del Sector Elèctric.
  
Atés que, d'acord amb l'article 40 de la Llei 54/1997, de 27 de novembre, del Sector Elèctric, la construcció d'instal·lacions de distribució d'energia elèctrica està sotmesa a autorització administrativa, amb independència de la seua destinació o del seu ús.
  
Vist que la sol·licitud ha seguit la tramitació establida en la Llei 54/1997, de 27 de novembre, del Sector Elèctric, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i la resta de legislació aplicable a la petició presentada.
  
Atés que la Direcció General d'Energia és competent per a la resolució del present expedient, d'acord amb el que disposa l'article 17 del Decret 114/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resol:
  
Primer
  
S'atorga l'autorització administrativa a Fuerzas Eléctricas de Valencia, SA, per a la construcció de les instal·lacions de distribució d'energia elèctrica d'una nova subestació transformadora de 220/20 kV en el terme municipal de Sagunt, província de València, les característiques principals de la qual són les següents:
  
Ubicació: polígon cadastral 87, corresponent al macrosector SUNP-IV del PGOU de Sagunt (València), al costat del node actual d'obertura de la línia de 220 kV l'Eliana-la Plana, corresponent a la subestació existent propietat d'Infraestructuras de Alta Tensión, SA (INALTA).
  
Tensions nominals: 220/20 kV (1a categoria).
  
Freqüència: 50 Hz.
  
Potència (màquines): 50 MVA (dos transformadors de 25 MVA cada un).
  
Posicions de transformació: dos de 220/20 kV i 25 MVA equipada cada una d'estes amb:
  
Dos seccionadors tripolars per a connectar a les posicions de barres.
  
Tres transformadors d'intensitat.
  
Tres autovàlvules amb comptador de descàrregues.
  
Un transformador de potència 25 ONAN - 30 ONAF.
  
Una reactància de presa de terra.
  
Cel·les de 20 kV:
  
Dos cel·les de connexió a transformador.
  
Huit cel·les d'eixida de línia.
  
Una cel·la d'acoblament de barres.
  
Dos cel·les de connexió al transformador de servicis auxiliars.
  
Dos cel·les de connexió a la bateria de condensadors.
  
Una instal·lació de servicis auxiliars que consta de:
  
Dos transformadors de servicis auxiliars.
  
Un grup electrogen.
  
Embarrat i connexions de parc de 20 kV.
  
Xarxa de terres inferiors formada per una malla de cable de coure de 14,25 mm de diàmetre, de secció equivalent de 120 mm².
  
Equip elèctric de l'interior de l'edifici de control necessaris per al comandament, la protecció, la mesura, les comunicacions i el control de la subestació.
  
Presa de terra: sistema mixt de piques i anell. Dos muntants oposats per mitjà d'elèctrodes de barres d'acer de coure de 19 mm2 de diàmetre i 2 m de longitud connectats als muntants per mitjà de cable de coure de 50. Els altres dos muntants per mitjà d'anell format per una vareta de coure soterrada a una profunditat mínima de 0,5 m.
  
Pressupost: 3.246.977,65 euros.
  
D'acord amb l'article 40.2 de la Llei 54/1997, de 27 de novembre, del Sector Elèctric, la present autorització en cap cas s'entendrà concedida en règim de monopoli ni concedirà drets exclusius.
  
D'acord amb l'article 40.3 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i les autoritzacions que siguen necessàries, d'acord amb les disposicions que siguen aplicables i, especialment, les relatives a l'ordenació del territori i al medi ambient.
  
Segon
  
Aprovar el projecte d'execució i l'annex modificatiu d'este firmats per José Francisco Gallart Pedro i visats pel Col·legi Oficial d'Enginyers Tècnics Industrials de València amb dates 18 de maig i 5 de juliol de 2004, respectivament, amb les condicions següents:
  
Les obres hauran de realitzar-se d'acord amb el projecte i l'annex modificatiu d'este, presentats.
  
El termini de posada en marxa serà de sis mesos comptadors a partir de la notificació de la present resolució. Amb anterioritat a la finalització del dit termini FEVASA podrà sol·licitar la seua ampliació per mitjà de sol·licitud motivada davant d'esta direcció general.
  
El titular donarà compte de l'acabament de les obres a la Unitat Territorial d'Energia de València als efectes de reconeixement definitiu i extensió de l'acta de posada en marxa.
  
FEVASA haurà d'observar en tot moment els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.
  
Tercer
  
Declarar en concret la utilitat pública de les instal·lacions autoritzades en el punt primer de la present resolució, als efectes assenyalats en la Llei 54/1997, de 27 de novembre, del Sector Elèctric, i la urgent ocupació dels béns i els drets afectats que s'indiquen a continuació:
  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
València, 23 de juliol de 2004.- El director general d'Energia: Antonio Cejalvo Lapeña.